Hetta er 5. árið, at Team Rynkeby savnar inn pening til hættisliga sjúk børn og familjur teirra í Føroyum Savnsmynd 2018-09-14 13: 54 Alda Nielsdóttir Leygardagin klokkan 15 verður peningurin, ið eru savnaður inn í ár, handaður Krabbameinsfelagnum. Samkoman er almenn og verður í Finsen. Hetta er 5. árið, at Team Rynkeby savnar inn pening til hættisliga sjúk børn og familjur teirra í Føroyum. Innkomni peningurin verður umsitin í serligum grunni hjá Krabbameinsfelagnum. Undan hesum árinum eru savnaðar tilsamand meira enn 4 milliónir krónur. Talarar við samkomuna verða: Umboð fyri Krabbameinsfelagið Umboð fyri Hjartabarnið Umboð fyri Team Rynkeby Fonden í Danmark Umboð fyri granskingarverkætlanini, ið fær stuðul frá Team Rynkeby Føroyar Ein luttakari frá inniverandi ári Eitt umboð frá Team Rynkeby Føroyar Bæði nýggja liðið, sum skal avstað í 2019, og liðið, sum hevur verið í París í summar, verður til staðar. Signar í Homrum spælir nøkur løg til tiltakið.